OpenLLM-France/wikimedia huggingface dataset:
# Justo Molinero Calero

Justo Molinero Calero (Villanueva de Córdoba, Còrdova, Andalusia, 1949) és un locutor de ràdio, presentador de televisió i empresari de la comunicació català. Presideix el Grup TeleTaxi, que gestiona les emissores Radio TeleTaxi i Radio RM, el canal Teletaxi TV, i també la companyia discogràfica Moval Music.

## Biografia

Tot i que va néixer al municipi andalús de Villanueva de Córdoba, el 1967 va emigrar, com molts andalusos de l'època, a la recerca de treball a Catalunya, on va exercir de mecànic i, posteriorment, de taxista. El 1982, de cara al Mundial de Futbol, va posar en marxa Radio TeleTaxi, una emissora de ràdio originalment destinada als companys taxistes. L'emissora, amb seu a Santa Coloma de Gramenet, va seguir emetent fins a les darreries de 1986, quan va ésser clausurada perquè no disposava de llicència administrativa. Un any després, Molinero i gran part del seu equip van reprendre l'activitat després d'adquirir l'emissora RM Ràdio de Mataró. El 1992, va obtenir una llicència per emetre en FM, el que va suposar el ressorgiment de Radio TeleTaxi.
Durant els anys noranta, Radio TeleTaxi va viure un gran creixement, afegint noves freqüències que li van permetre cobrir el Principat de Catalunya i el País Valencià i també d'altres territoris com Aragó.
Posteriorment va donar el salt a la televisió local amb la creació de Teletaxi TV i, finalment, creà el seu propi segell discogràfic: Moval Music.
Actualment dirigeix i presenta el magazín matinal El Jaroteo, espai degà de Radio TeleTaxi, i el programa d'entrevistes Qui és qui a Teletaxi TV.
El 2006 va rebre el Premi Ondas en reconeixement d'«una àmplia tasca professional i empresarial a la ràdio espanyola i com a creador d'un format musical innovador, que ha aconseguit una gran audiència i seguiment dels oients».
El 2008 participà com a jurat en el concurs musical Hijos de Babel de la Televisió Espanyola.
La seva popularitat ha fet que sigui un dels personatges parodiats per Carlos Latre al programa Polònia de Televisió de Catalunya.

## Premis

* 2002: Premi Ràdio Associació de Catalunya «pels seus 20 anys de comunicació, interrelació i d'integració entre la diversitat cultural que conviu en una mateixa comunitat: Catalunya».
* 2006: Premi Especial de Ràdio 2006 atorgat per l'Associació Professional Espanyola d'Informadors de Premsa, Ràdio i Televisió.
* 2006: Premi Ondas 2006 a la trajectòria professional més destacada.
* 2007: Premi Catalunya de Comunicació que atorga l'Associació Catalana de Comunicació i Relacions Públiques.
* 2007: Premi Primer de Maig que atorguen la Fundació Josep Comaposada i la Fundació Rafael Campalans.
* 2008: Premi a la tasca en mitjans de comunicació de la Federació d'Entitats Andaluses a Catalunya.

## Bibliografia

* Junqueras, Oriol; Molinero, Justo. Revoltats. ara llibres, 2015. ISBN 9788416154227.

## Referències

* ↑ «Justo Molinero Calero». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Lloc web personal de Justo Molinero Calero
* Grup TeleTaxi
* Entrevista (desembre de 2006)
* El Mundo - Entrevista (29 de març de 1998)
# Ofensiva del M23 de 2022

L'Ofensiva del M23 de 2022, la du a terme el Moviment 23 de març, recolzat per Ruanda a la República Democràtica del Congo, des del març de 2022 coincidint amb el desplegament de les Forces de Defensa del Poble d'Uganda (UPDF) a la regió per combatre les Forces Democràtiques Aliades (FDA), un grup rebel d'Uganda que operava a les províncies de Kivu del Nord i Ituri del Congo.

## Antecedents

El 7 de novembre de 2013, després de patir importants derrotes per l'ofensiva gubernamental recolzada per l'ONU, les tropes del Moviment 23 de març van creuar a Uganda. El 12 de desembre de 2013, el portaveu del president de Kenia Uhuru Kenyatta, Manoah Esipisu, va dir que havia firmat un acord a Nairobi entre el govern de la República Democrática del Congo i el moviment M23.

## Represa de les hostilitats en 2022

A finals de març de 2022, el Moviment 23 de març (M23), recolzat per Ruanda, va llançar una nova ofensiva a Kivu Nord contra les Forces Armades de la República Democràtica del Congo (FARDC) i la MONUSCO. Els combats van desplaçar centenars de milers de civils i van provocar noves tensions entre la República Democràtica del Congo i Rwanda.
A finals de gener de 2025, l'M23 va avançar cap a la ciutat de Goma amb el suposat suport de Rwanda, fet que va provocar que la RD Congo trenqués les relacions diplomàtiques amb Ruanda. El 27 de gener, M23 va afirmar haver capturat Goma, i el 16 de febrer van prendre Bukavu, la segona ciutat més gran de l'est de la República Democràtica del Congo.

## Referències

* ↑ «Le Rwanda et la RDC risquent la guerre avec l’émergence de la nouvelle rébellion du M23 : Une explication» (en francès). Centre d’études stratégiques de l’Afrique, 11-07-2022. [Consulta: 17 març 2025].
* ↑ «DRC government and M23 sign peace deal» (en anglès). Al Jazeera, 12-12-2013. [Consulta: 27 gener 2025].
* ↑ Lawal, Shola. «Rwanda-DRC tension: Have rebels taken control of Congolese city? What next?» (en anglès). al Jazeera, 27-01-2025. [Consulta: 27 gener 2025].
* ↑ Princewill, Nimi. «Rebels seen in center of key DR Congo city after claiming takeover» (en anglès). CNN, 16-02-2025. [Consulta: 16 febrer 2025].
# Maria Machteld van Sypesteyn

Maria Machteld van Sypesteyn (Haarlem, 28 de març de 1724 – Heemstede, 26 d'abril de 1774) fou una pintora neerlandesa del segle xviii.

## Biografia

Sypesteyn era la filla de l'alcalde de Haarlem, Cornelis Ascanius van Sypesteyn (1694-1744), i Maria de Lange (1696-1744). Va ser alumna de la pintora de miniatures Henriëtta van Pee, a qui va conèixer probablement a través del seu pare, que era regent del complex Proveniershuis, on Henriëtta residia. És coneguda per les seves miniatures sobre ivori a la manera de la seva mestra.
Va contreure matrimoni amb Pieter van Schuylenburch, heer van Moermont en Renesse (1714-1764) el 9 de juliol de 1743 a La Haia, encara que la parella va viure a Haarlem, on el seu marit va ser alcalde en la dècada del 1760. Mort el marit, relativament jove, el 1764, el 1767 ella es va tornar a casar amb David van Lennep, que va contractar Jurriaan Andriessen per pintar les decoracions de les parets de la nova llar, «Huis te Manpad», amb paisatges arcàdics per a la seva dona.
Sypesteyn va morir a Heemstede i va ser enterrada a St. Bavochurch. La major part dels seus treballs continuen en la col·lecció familiar del castell de Sypesteyn.

## Galeria

* Retrat de Príncep Guillem IV. Rijksmuseum
* Castell de Sypesteyn
* Les parets del menjador de l'última residència, pintades per Andriessen.

## Referències

* 1 2 3 4 Huiskamp, Marloes. «Sypesteyn, Maria Machteld van (1724-1774)» (en neerlandès). Digitaal Vrouwenlexicon van Nederland, 13-01-2014.
* ↑ Sypesteyn, Maria Machteld van (1724-1774) in 1001 Vrouwen uit de Nederlandse geschiedenis
* ↑ Krol, H. «Maria Machteld van Sypesteyn (1724-1774), miniatuurschilderes». Librariana, 2013.
* ↑ «Willem IV (1711-51), prins van Oranje-Nassau, Maria Machteld van Sypesteyn, 1748» (en neerlandès). [Consulta: 5 febrer 2024].
# Kirchspiel Garding

Garding, Kirchspiel és una ciutat del districte de Nordfriesland, dins l'Amt Eiderstedt, a l'estat alemany de Slesvig-Holstein. Està situada a uns 12 km a l'oest de Tönning a la península d'Eiderstedt i envolta la ciutat de Garding.

## Referències

* ↑ Kunz, Harry; Panten, Albert. Die Köge Nordfrieslands (en alemany). Nordfriisk Instituut, 1997. ISBN 978-3-88007-251-0.
* ↑ The Regional Travel Guide for Schleswig-Holstein (Germany) (en anglès). YouGuide Ltd. ISBN 978-1-83714-156-2.
* ↑ Bülow, Jörg. Gemeindeverfassungsrecht für Schleswig-Holstein: Vorschriftensammlung mit einer einführenden Darstellung (en alemany). W. Kohlhammer Verlag, 2008. ISBN 978-3-555-01408-1.
# Kirchspiel Garding

Garding, Kirchspiel és unmunicipi del districte de Nordfriesland, dins l'Amt Eiderstedt, a l'estat alemany de Slesvig-Holstein. Està situada a uns 12 km a l'oest de Tönning a la península d'Eiderstedt i envolta la ciutat de Garding.

## Referències

* ↑ Kunz, Harry; Panten, Albert. Die Köge Nordfrieslands (en alemany). Nordfriisk Instituut, 1997. ISBN 978-3-88007-251-0.
* ↑ The Regional Travel Guide for Schleswig-Holstein (Germany) (en anglès). YouGuide Ltd. ISBN 978-1-83714-156-2.
* ↑ Bülow, Jörg. Gemeindeverfassungsrecht für Schleswig-Holstein: Vorschriftensammlung mit einer einführenden Darstellung (en alemany). W. Kohlhammer Verlag, 2008. ISBN 978-3-555-01408-1.
# Kirchspiel Garding

Garding, Kirchspiel és un municipi del districte de Nordfriesland, dins l'Amt Eiderstedt, a l'estat alemany de Slesvig-Holstein. Està situada a uns 12 km a l'oest de Tönning a la península d'Eiderstedt i envolta la ciutat de Garding.

## Referències

* ↑ Kunz, Harry; Panten, Albert. Die Köge Nordfrieslands (en alemany). Nordfriisk Instituut, 1997. ISBN 978-3-88007-251-0.
* ↑ The Regional Travel Guide for Schleswig-Holstein (Germany) (en anglès). YouGuide Ltd. ISBN 978-1-83714-156-2.
* ↑ Bülow, Jörg. Gemeindeverfassungsrecht für Schleswig-Holstein: Vorschriftensammlung mit einer einführenden Darstellung (en alemany). W. Kohlhammer Verlag, 2008. ISBN 978-3-555-01408-1.
# Kirchspiel Garding

Kirchspiel Garding és un municipi del districte de Nordfriesland, dins l'Amt Eiderstedt, a l'estat alemany de Slesvig-Holstein. Està situada a uns 12 km a l'oest de Tönning a la península d'Eiderstedt i envolta la ciutat de Garding.

## Referències

* ↑ Kunz, Harry; Panten, Albert. Die Köge Nordfrieslands (en alemany). Nordfriisk Instituut, 1997. ISBN 978-3-88007-251-0.
* ↑ The Regional Travel Guide for Schleswig-Holstein (Germany) (en anglès). YouGuide Ltd. ISBN 978-1-83714-156-2.
* ↑ Bülow, Jörg. Gemeindeverfassungsrecht für Schleswig-Holstein: Vorschriftensammlung mit einer einführenden Darstellung (en alemany). W. Kohlhammer Verlag, 2008. ISBN 978-3-555-01408-1.
# Ofensiva del M23 de 2022

L'Ofensiva del M23 de 2022, la du a terme el Moviment 23 de març, recolzat per Ruanda a la República Democràtica del Congo, des del març de 2022 coincidint amb el desplegament de les Forces de Defensa del Poble d'Uganda (UPDF) a la regió per combatre les Forces Democràtiques Aliades (FDA), un grup rebel d'Uganda que operava a les províncies de Kivu del Nord i Ituri del Congo.

## Antecedents

El 7 de novembre de 2013, després de patir importants derrotes per l'ofensiva gubernamental recolzada per l'ONU, les tropes del Moviment 23 de març van creuar a Uganda. El 12 de desembre de 2013, el portaveu del president de Kenia Uhuru Kenyatta, Manoah Esipisu, va dir que havia firmat un acord a Nairobi entre el govern de la República Democrática del Congo i el moviment M23.

## Represa de les hostilitats en 2022

A finals de març de 2022, el Moviment 23 de març (M23), recolzat per Ruanda, va llançar una nova ofensiva a Kivu Nord contra les Forces Armades de la República Democràtica del Congo (FARDC) i la MONUSCO. Els combats van desplaçar centenars de milers de civils i van provocar noves tensions entre la República Democràtica del Congo (RDC) i Rwanda.
A finals de gener de 2025, l'M23 va avançar cap a la ciutat de Goma amb el suposat suport de Rwanda, fet que va provocar que la RDC trenqués les relacions diplomàtiques amb Ruanda. El 27 de gener, M23 va afirmar haver capturat Goma, i el 16 de febrer van prendre Bukavu, la segona ciutat més gran de l'est de la República Democràtica del Congo, i a continuació avançaven en direcció a Butembo i Uvira, prenent l'illa d'Idjwi, reforçant el control sobre la frontera entre Ruanda i la República Democràtica del Congo.
En març el M23 va aturar l'avanç cap al sud al llarg de la frontera de Burundi al Sud Kivu després que Burundi i Ruanda arribessin a un acord per a la retirada de les tropes de Burundi que havien lluitat al costat de l'exèrcit de la RDC per intentar defensar Kavumu, seu de l'aeroport que dóna servei a Bukavu.

## Referències

* ↑ «Le Rwanda et la RDC risquent la guerre avec l’émergence de la nouvelle rébellion du M23 : Une explication» (en francès). Centre d’études stratégiques de l’Afrique, 11-07-2022. [Consulta: 17 març 2025].
* ↑ «DRC government and M23 sign peace deal» (en anglès). Al Jazeera, 12-12-2013. [Consulta: 27 gener 2025].
* ↑ Lawal, Shola. «Rwanda-DRC tension: Have rebels taken control of Congolese city? What next?» (en anglès). al Jazeera, 27-01-2025. [Consulta: 27 gener 2025].
* ↑ Princewill, Nimi. «Rebels seen in center of key DR Congo city after claiming takeover» (en anglès). CNN, 16-02-2025. [Consulta: 16 febrer 2025].
* ↑ McMakin, Wilson. «Residents say Rwanda-backed rebels are advancing on a third city in eastern Congo» (en anglès). Associated Press, 18-02-2025. [Consulta: 17 març 2025].
* ↑ «Congo War Security Review» (en anglès). Critical Threats, 13-03-2025. [Consulta: 17 març 2025].
* ↑ «Burundi retreats, Uganda enters fray as Rwanda-backed M23 fight on in DRC» (en anglès). TRT World, 19-02-2025. [Consulta: 17 març 2025].
# Londonderry (Nou Hampshire)

Londonderry és una població dels Estats Units a l'estat de Nou Hampshire. Segons el cens del 2007 tenia 24.975 habitants.

## Demografia

Segons el cens del 2000, Londonderry tenia 23.236 habitants, 7.623 habitatges, i 6.319 famílies. La densitat de població era de 214,6 habitants per km².
Dels 7.623 habitatges en un 50,3% hi vivien nens de menys de 18 anys, en un 70,9% hi vivien parelles casades, en un 8,6% dones solteres, i en un 17,1% no eren unitats familiars. En el 12,9% dels habitatges hi vivien persones soles el 3,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,05 i el nombre mitjà de persones que vivien en cada família era de 3,36.
Per edats la població es repartia de la següent manera: un 32,9% tenia menys de 18 anys, un 5,8% entre 18 i 24, un 32,7% entre 25 i 44, un 23,2% de 45 a 60 i un 5,3% 65 anys o més.
L'edat mediana era de 35 anys. Per cada 100 dones de 18 o més anys hi havia 95,1 homes.
La renda mediana per habitatge era de 70.501$ i la renda mediana per família de 73.513$. Els homes tenien una renda mediana de 50.566$ mentre que les dones 33.821$. La renda per capita de la població era de 26.491$. Entorn de l'1,6% de les famílies i el 2,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Londonderry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Londonderry». American Fact Finder. Oficina del Cens dels Estats Units, 12-01-2010.
# Pregnenolona

La pregnenolona (P5), o pregn-5-en-3β-ol-20-one, és un esteroide endògen i precursor / intermedi metabòlic en la biosíntesi de la majoria de les hormones esteroides, inclosos els progestàgens, andrògens, estrògens, glucocorticoides i mineralocorticoides. A més, la pregnenolona és biològicament activa per dret propi, actuant com a neuroesteroide.
A més del seu paper com a hormona natural, la pregnenolona s'ha utilitzat com a medicament i suplement.

## Funció biològica

La pregnenolona i el seu 3β- sulfat, el sulfat de pregnenolona, com la DHEA, el sulfat de DHEA i la progesterona, pertanyen al grup de neurosteroides que es troben en altes concentracions en determinades zones del cervell i s'hi sintetitzen. Els neuroesteroides afecten el funcionament sinàptic, són neuroprotectors i milloren la mielinització. La pregnenolona i el seu èster de sulfat poden millorar la funció cognitiva i de memòria. A més, poden tenir efectes protectors contra l'esquizofrènia.

## Referències

* ↑ J. Clin. Endocrinol. Metab., 10, 4, 4-1950, pàg. 455–74. DOI: 10.1210/jcem-10-4-455. PMID: 15415436.
* ↑ Neuroscience, 191, 9-2011, pàg. 78–90. DOI: 10.1016/j.neuroscience.2011.06.076. PMID: 21756978.
* ↑ Brain Research. Brain Research Reviews, 37, 1–3, 11-2001, pàg. 301–12. DOI: 10.1016/S0165-0173(01)00135-7. PMID: 11744095.
* ↑ Neuroscience, 191, 9-2011, pàg. 78–90. DOI: 10.1016/j.neuroscience.2011.06.076. PMID: 21756978.
# North Valley Stream

North Valley Stream és una concentració de població designada pel cens dels Estats Units a l'estat de Nova York. Segons el cens del 2000 tenia 15.789 habitants.

## Demografia

Segons el cens del 2000, North Valley Stream tenia 15.789 habitants, 4.860 habitatges, i 3.946 famílies. La densitat de població era de 3.242,6 habitants per km².
Dels 4.860 habitatges en un 39,6% hi vivien nens de menys de 18 anys, en un 61,9% hi vivien parelles casades, en un 14,9% dones solteres, i en un 18,8% no eren unitats familiars. En el 16,1% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,21 i el nombre mitjà de persones que vivien en cada família era de 3,57.
Per edats la població es repartia de la següent manera: un 26% tenia menys de 18 anys, un 8,3% entre 18 i 24, un 28,6% entre 25 i 44, un 23% de 45 a 60 i un 14% 65 anys o més.
L'edat mediana era de 37 anys. Per cada 100 dones de 18 o més anys hi havia 84,2 homes.
La renda mediana per habitatge era de 73.621 $ i la renda mediana per família de 77.914 $. Els homes tenien una renda mediana de 43.450 $ mentre que les dones 37.015 $. La renda per capita de la població era de 24.727 $. Entorn del 3% de les famílies i el 3,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Valley Stream». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- North Valley Stream». American Fact Finder. Oficina del Cens dels Estats Units, 12-01-2010.
# Rossinyol bord del Japó

El rossinyol bord del Japó (Horornis diphone) és una espècie d'ocell de la família dels cètids (Cettiidae). Es troba tot l'any al Japó (excepte Hokkaido) i el nord a les Filipines. A l'estiu, es pot trobar a Hokkaido, Manxúria, Corea i el centre de la Xina. A l'hivern, també se'l pot trobar al sud de la Xina i Taiwan. Els seus hàbitats principals són els boscos temperats, les praderies (seques) i els matollars (humids) tropicals i subtropicals. El seu estat de conservació es considera de risc mínim.

## Referències

* ↑ «Rossinyol bord del Japó». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Cupwings, crombecs, cettiid bush warblers, Streaked Scrub Warbler, yellow flycatchers, hylias» (en anglès). IOC World Bird List Version 13.2. International Ornithologists' Union, 01-07-2023. [Consulta: 10 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 629. ISBN 978-84-16728-37-4.
* ↑ BirdLife International. «Japanese Bush-warbler. Horornis diphone» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 11 setembre 2023].
# Rudy Pevenage

Rudy Pevenage (Moerbeke, 15 de juny de 1954) és un ciclista belga, ja retirat, que fou professional entre 1976 i 1988. Els seus majors èxits esportius els aconseguí al Tour de França, en especial en l'edició de 1980, quan va guanyar una etapa i la classificació per punts, alhora que va vestir el mallot groc durant nou etapes.
Una vegada retirat com a ciclista professional va continuar lligat al món del ciclisme com a director esportiu, dirigint els equips Histor-Sigma (1989), La William (1990-1993), Telekom (1994-2002), Team Coast (2003), T-Mobile (2006) i Rock Racing (2009). Durant bona part de la seva carrera va estar lligat a Jan Ullrich, al qual va dirigir quan guanyà el Tour de França de 1997 i la Volta a Espanya de 1999. Vinculat a la trama de dopatge que va desemmascarar l'Operació Port fou acomiadat del T-Mobile el 2006.
El 2009 va dirigir l'equip Rock Racing de Francisco Mancebo i Óscar Sevilla.

## Palmarès

* 1977
** 1r a la Brussel·les-Bever
** 1r al G.P. E5
** 1r a Vianne
** 1r a Nederename
** Vencedor d'una etapa de la Volta als Països Baixos
* 1978
** 1r a Malderen
** Vencedor d'una etapa de la Scottish Milk Race
* 1979
** 1r a Vianne
* 1980
** 1r al Criterium de Bilzen
** 1r a l'Omloop van West-Brabant
** 1r a Pléaux
** 1r a Schendelbeke
** 1r a Vielsalm
** Vencedor d'una etapa del Tour de França i 1r de la classificació per punts
* 1981
** 1r a la Druivenkoers Overijse
** 1r al Tour del Nord-oest
** 1r a l'Omloop van het Houtland
* 1982
** 1r a Stadsprijs Geraardsbergen
** 1r a Joeuf
* 1983
** 1r a Herne
* 1984
** 1r a Viane
* 1985
** 1r a Fellbach

### Resultats al Tour de França

* 1979. 23è de la classificació general
* 1980. 42è de la classificació general. Vencedor d'una etapa. 1r de la classificació per punts. 1r de la Classificació dels esprints intermedis. Porta el mallot groc durant 9 etapes
* 1981. 75è de la classificació general
* 1982. 73è de la classificació general

### Resultats al Giro d'Itàlia

* 1978. Abandona
* 1983. 106è de la classificació general
* 1985. 58è de la classificació general

## Referències

* 1 2 «PEVENAGE Rudi». [Consulta: 13 maig 2024].
* ↑ Fletcher, Patrick. «Rudy Pevenage: If I wrote a doping book, it would be crazy» (en anglès). cyclingnews.com, 19-05-2020. [Consulta: 27 febrer 2022].
* ↑ «"Preparing for next season sooner", An interview with Rudy Pevenage». Deutsche Welle, 09-11-2004. [Consulta: 4 juliol 2007].
* ↑ «T-Mobile Sacks Ullrich Mentor». Deutsche Welle, 10-07-2006. [Consulta: 4 juliol 2007].
* ↑ «Rock Racing hires Rudy Pevenage». VeloNews.com, 30-11-2008. [Consulta: 27 febrer 2022].

## Enllaços externs

* Fitxa de Rudy Pevenage a sitiodeciclismo.net
* Rudy Pevenage a ProCyclingStats
# Nurarihyon (mitologia)

El Nurarihyon (ぬらりひょん) és un yōkai de la mitologia japonesa, és conegut per ser el "comandant en cap de tots els yōkais", tot i que ningú sap del cert si això es veritat.
Segons la llegenda és un yōkai que s'introdueix furtivament a les cases grans i s'acomoda enmig de la sala bevent te fins al capvespre, tot i que a vegades si va a una casa de persones adinerades agafa la broqueta de metall de l'amo de la casa i fuma una estona. La gent que hi viu, ocupada anant amunt i avall, no es paren a veure qui és l'estrany individu que hi ha a la sala, així que mai és detectat.
Si seguim el seu comportament, demostra que és un yōkai molt intel·ligent i que sap com aprofitar-se de les debilitats de la psicologia humana.
A vegades, si una persona és molt detallista pot arribar a detectar-lo, normalment això no passa, i la gent no s'adona que està allà ni el que ha fet durant tota aquesta estona.

## Descripció

Acostuma a presentar l'aspecte d'un comerciant i, la seva manera de caminar és reposada, com la de gent gran adinerada. A vegades també se'l descriu presentant l'aspecte d'un monjo budista.

## Referències

* 1 2 «水木プロダクション公式サイトげげげ通信» (en japonès). [Consulta: 19 novembre 2023].